หุ้นไทยปิดเช้าลบ3.22 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,065.50 จุด ลดลง 3.22 จุด มูลค่าการซื้อขาย 11,201 ล้านบาท
8 ก.ย. 2554

ตลาดหลักทรัพย์ปิดตลาดช่วงเช้าวันนี้ที่ระดับ 1,065.50 จุด ลดลง 3.22 จุด มูลค่าการซื้อขาย 11,201 ล้านบาท 




การซื้อขายหุ้นช่วงเช้าวันที่8 ก.ย.ดัชนีเปิดตลาดขึ้นแดนลบ โดยแตะจุดสูงสุดของช่วงเช้าที่ 1,069.16 จุด และปรับตัวลงแตะจุดต่ำสุดของช่วงเช้าที่ระดับ 1,063.71 จุด ก่อนปิดที่ระดับ 1,065.50 จุด ลดลง 3.22 จุด มูลค่าการซื้อขาย 11,201 ล้านบาท 
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยเช้านี้ปรับลงสวนตลาดภูมิภาค หลังปรับขึ้นค่อนเยอะ 2 วัน วันนี้จึงเป็นลักษณะ profit taking โดยเฉพาะหุ้นกลุ่มสื่อสารที่วิตกเรื่อง 11 กสทช.อาจจะยังไม่สามารถเข้าทำหน้าที่ บางส่วนรอในเรื่องของผลประชุม ECB คืนนี้ และการแถลงมาตรการเพิ่มการจ้างงานของประธานาธิบดีโอบามาของสหรัฐคืนนี้ อาจจะมีการขายออกก่อนเป็นลักษณะ Lock Profit
สำหรับทิศทางช่วงบ่ายอาจจะกลับมาบวกใหม่ได้ซึ่งต้องรอดูดาวโจนส์จะกลับบวกมากขึ้นหรือเปล่า และรอตลาดหุ้นยุโรป แต่ก็มองดัชนีแกว่งตัวในกรอบเหมือนช่วงเช้า
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
ADVANC มูลค่าการซื้อขาย 836.93 ล้านบาท ปิดที่ 121.00 บาท ลดลง  3.50 บาทTOP       มูลค่าการซื้อขาย 689.68 ล้านบาท ปิดที่  68.00 บาท เพิ่มขึ้น 0.75 บาทIVL         มูลค่าการซื้อขาย 580.66 ล้านบาท ปิดที่  37.75 บาท เพิ่มขึ้น 0.75 บาท TRUE      มูลค่าการซื้อขาย 515.33 ล้านบาท ปิดที่   4.10 บาท ลดลง  0.08 บาทJAS         มูลค่าการซื้อขาย 423.91 ล้านบาท ปิดที่   2.40 บาท ลดลง  0.06 บาท